Dunyo geosiyosat maydonida keskinlik oshgani neft narxiga ijobiy ta’sir ko‘rsatmoqda. 10 aprel kungi savdolarga oid ma’lumotlar shundan darak bermoqda. Toshkent vaqti bilan soat 10:12dagi iyun oyida yetkazib berish sharti bilan amalga oshirilgan fyuchers savdolarda Shimoliy dengizning Brent navli nefti 0,22 foiz qimmatlashib, bir barreli 55,36 dollarni tashkil etdi. WTI neftining may oyi fyucherslari 0,34 foiz qimmatlashib, bir barreli 52,42 dollarga yetgan. "Shubhasiz, neft geosiyosiy xavotirlar sababli qimmatlashmoqda", — deya NAB Group iqtisodchisi Fin Zibell fikrini keltiradi The Wall Street Journal nashri. Neftning keskin qimmatlashuviga Baker Hughes kompaniyasining Amerikadagi neft qazib olish burg‘ulariga doir ma’lumotlar imkon bermadi. O‘tgan hafta yakunlariga ko‘ra, AQShdagi neft qazib oluvchi burg‘ular soni 15 donaga ortib, jami 893 donaga yetgan.